CELEX: C2004/190/13
Language: el
Date: 2004-07-24 00:00:00
Title: Υπόθεση C-216/04: Αίτηση για την έκδοση προδικαστικής αποφάσεως που υπέβαλε το Consiglio di Stato in sede giurisdizionale, Sezione Quinta, με διάταξη της 27ης Ιανουαρίου 2004 στην υπόθεση SABA Italia s.p.a. κατά Comune di Bolzano και SEAB s.p.a.

24.7.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 190/8
            
         Αίτηση για την έκδοση προδικαστικής αποφάσεως που υπέβαλε το Consiglio di Stato in sede giurisdizionale, Sezione Quinta, με διάταξη της 27ης Ιανουαρίου 2004 στην υπόθεση SABA Italia s.p.a. κατά Comune di Bolzano και SEAB s.p.a.
   (Υπόθεση C-216/04)
   (2004/C 190/13)
   Με διάταξη της 27ης Ιανουαρίου 2004, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 24ης Ιανουαρίου 2004, το Consiglio di Stato in sede giurisdizionale, Sezione Quinta, στο πλαίσιο της διαφοράς μεταξύ, αφενός, SABA Italia s.p.a. και, αφετέρου, Comune di Bolzano και SEAB s.p.a. που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί του εξής ερωτήματος:
   «Συμβιβάζεται προς το κοινοτικό δίκαιο, ειδικότερα προς την ελευθερία παροχής υπηρεσιών, την απαγόρευση των διακρίσεων και την υποχρέωση της ίσης μεταχειρίσεως, της διαφάνειας και του ελεύθερου ανταγωνισμού, αρχές στις οποίες αναφέρονται τα άρθρα 12, 45, 46, 49 και 86 της Συνθήκης, η απευθείας ανάθεση, δηλαδή κατά παρέκκλιση των συστημάτων επιλογής του αντισυμβαλλομένου κατά τις διατάξεις της οδηγίας 92/50/ΕΟΚ (1), της διαχειρίσεως των δημοσίων χώρων σταθμεύσεως επί πληρωμή, σε ανώνυμη εταιρία, της οποίας το κεφάλαιο ανήκει εξ ολοκλήρου στο Δημόσιο, κατά την έννοια του άρθρου 44 παράγραφος 6 στοιχείο β', του νόμου αριθ. 1, της διοικητικής περιφέρειας Trentino — Alto Adige, της 4ης Ιανουαρίου 1993, όπως τροποποιήθηκε με το άρθρο 10 του νόμου αριθ. 10 της διοικητικής περιφέρειας, της 23ης Ιανουαρίου 1998;»
   
      (1)  EE L 209 της 24.7.1992, σ. 1.